கேள்வி: மசுதா காத்துன் - ஆரம்ப கால வாழ்க்கை குறித்து விரிவாக சொல்லுங்கள்.
பதில்: காத்துன் 1885 ஆம் ஆண்டு ஒரு நிலப்பிரபுத்துவ குடும்பத்தில் பிறந்தார். இவரின் தந்தை பிரித்தானிய இந்தியப் பேரரசின் வங்காள மாகாணம் ஊக்லி மாவட்டத்தை தளமாகக் கொண்ட ஒரு வழக்கறிஞராவார். இவரது காலத்தில் இருந்த மற்ற முசுலீம் பெண்களைப் போலவே காத்துனும் வீட்டில்தான் பாடம் படித்தார். 11 வயதில் இவருக்கு கல்கத்தா தளமாகக் கொண்டு பதிவாளராக இருந்த மகமுதுர் ரகுமானுடன் திருமணம் நடந்தது. இவரது சமகால பெண்ணியவாதி மற்றும் அடிக்கடி தொடர்பு கொள்ளும் பேனா நண்பர் பேகம் ரோக்கியா ஆவார். இவர் தெற்கு ஆசியாவில் பெண்களின் விட்டுதலைக்காக குரல் கொடுத்தவர் ஆவார். பெண்ணியவாதியாகவும், எழுத்தாளராகவும்,கல்வியாளராகவும் அரசியல் செயல்பாட்டாளராகவும் திகழ்ந்த ரோக்கியாவையும் அவருடைய படைப்புகளையும் மசுதா காத்துன் வெகுவாகப் பாராட்டினார். இருவரும் அடிக்கடி கடிதங்களை எழுதி பரிமாறிக் கொண்டார்கள்.